
     REPUBLIKA HRVATSKA
     TRGOVAČKI SUD U OSIJEKU



U  I M E  R E P U B L I K E  H R V A T S K E

R J E Š E N J E


               TRGOVAČKI SUD U OSIJEKU, po sucu Kati Gojtan, kao sucu pojedincu, u stečajnom predmetu dužnika KLASTER ENERGETSKE EFIKASNOSTI, Osijek, Gornjodravska obala 97, OIB: 52406878793, povodom zahtjeva Financijske agencije, Regionalni centar Osijek, Podružnica Osijek, za provedbu skraćenog stečajnog postupka nad dužnikom, dana 20. veljače 2017.   


r i j e š i o    j e

                                                 
Obustavlja se skraćeni stečajni postupak nad dužnikom KLASTER ENERGETSKE EFIKASNOSTI, Osijek, Gornjodravska obala 97, OIB: 52406878793 i odbacuje zahtjev Financijske agencije, RC Osijek, Podružnica Osijek za provedbu skraćenog stečajnog postupka.  



Obrazloženje


            Dana 1. veljače 2016.g. Financijska agencija, Regionalni centar Osijek, Podružnica Osijek, je podnijela zahtjev ovome sudu za provedbu skraćenog stečajnog postupka nad dužnikom KLASTER ENERGETSKE EFIKASNOSTI, Osijek, o čemu je objavljen oglas putem e-oglasne ploče dana 22 veljače 2016.g.

	U žalbi koju je dužnik izjavio protiv rješenja ovoga suda br. St-239/16-4 od 6. srpnja 2016.g. kojim je istovremeno otvoren i zaključen skraćeni stečajni postupak nad dužnikom, dužnik je naveo da nisu ispunjeni uvjeti za pokretanje skraćenog stečajnog postupka, jer da je izvršio sva plaćanja i da nije u blokadi, a povodom koje žalbe je VTS ukinuo I-stupanjsko rješenje i predmet vratio ovome sudu na ponovni postupak, rješenjem br. Pž-7019/16-2 od 19. listopada 2016.g., time da u ponovnom postupku dužnik dostavi podatak o svojoj solventnosti, odnosno da isti posluje i da nije u blokadi. 

	Dana 20. veljače 2017.g. upravitelj dužnika Snježana Adžić je dostavila u spis Potvrdu o blokadi računa i novčanih sredstava ovršenika kao dužnika, klasa: 110-07/17-02/60, Ur.br. 08-6062-17-14, iz koje Potvrde proizlazi da na dan izdavanja iste, dakle 16. veljače 2017.g., ne postoje neizvršene osnove za plaćanje dužnika, odnosno da iste iznose 0,00 kn, te da je dužnik 0 dana neprekidno u blokadi, odnosno ukupno 0 dana blokade u prethodnih 6 mjeseci.

	Obzirom da ne postoje stečajni razlozi i nisu ispunjene pretpostavke za otvaranje skraćenog stečajnog postupka, to je odlučeno kao u izreci rješenja sukladno odredbi čl. 5., čl. 6., čl. 7. i čl. 433. Stečajnog zakona. 


U Osijeku 20. veljače 2017.  


SUDAC:
Kata Gojtan
Zapisničar: Sanda Gučić


UPUTA O PRAVNOM LIJEKU:
Protiv ovog rješenja može se izjaviti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj 
1. Dužnik
1. e-Oglasna ploča
1. kal. 20.3.

